**Obavijest o načinu ostvarivanja prava na besplatan javni otočni cestovni prijevoz**

Od 14. lipnja 2024. na snazi je „novi“ *Pravilnik o načinu ostvarivanja prava na besplatan javni otočni cestovni prijevoz* („Narodne novine“, broj 68/24).

Prema Pravilniku, Zadarska županija, Upravni odjel za pomorsko dobro, more i promet na zahtjev korisnika izdaje Potvrdu o ostvarivanju prava na besplatan javni otočni cestovni prijevoz.

Na temelju Potvrde Županije kojom se potvrđuje status korisnika besplatnog javnog otočnog cestovnog prijevoza, prijevoznik izdaje pokaz.

Obrazac zahtjeva za izdavanje Potvrde može se preuzeti na sljedećoj poveznici:

<https://www.zadarska-zupanija.hr/images/dokumenti/obrasci/promet/Zahtjev_za_ostvarivanje_prava_na_besplatan_javni_oto%C4%8Dni_prijevoz.pdf>

Zahtjev se može predati:

* Pisarnica Zadarske županije, Zrinsko-frankopanska 8, 23000 Zadar
* Upravni odjel za pomorsko dobro, more i promet, Franka Lisice 77, 23000 Zadar
* Kod prijevoznika

Pravo na besplatan javni otočni cestovni prijevoz imaju sljedeće kategorije otočana (članak 31. Zakona o otocima):

* djeca do navršene osme godine života
* učenici i studenti
* umirovljenici
* stariji od 65 godina
* djeca s teškoćama u razvoju
* osobe s invaliditetom
* osoba koja je u pratnji djeteta s teškoćama u razvoju ili osobe s invaliditetom, osim kada osoba u pratnji ostvaruje pravo na besplatni prijevoz u skladu s posebnim propisom.

Osim kategorija otočana, pravo na besplatan javni otočni cestovni prijevoz ima:

* dijete s teškoćama u razvoju kojem je utvrđen III. ili IV. stupanj funkcionalnog oštećenja bez obzira na mjesto prebivališta
* učenik i student koji se školuje odnosno studira na otoku
* osoba s invaliditetom kod koje je utvrđeno tjelesno oštećenje donjih ekstremiteta 80 % ili više, hrvatski ratni vojni invalid sa 100 % tjelesnog oštećenja te osoba s invaliditetom kojoj je utvrđen III. ili IV. stupanj funkcionalnog oštećenja, bez obzira na mjesto prebivališta
* osoba koja je u pratnji djeteta s teškoćama u razvoju iz podstavka 1. ovoga stavka ili osobe s invaliditetom iz podstavka 3. ovoga stavka, osim kada osoba u pratnji ostvaruje pravo na besplatni prijevoz u skladu s posebnim propisom
* korisnik doma za starije i nemoćne osobe na otocima.